בכל יום שלישי ושישי, על התפריט של המסעדנייה המקומית – מקומי – מופיע גם קינוח – "הפאדג' של טלי" (זו אני).
האמת היא שאין מנה אחת כזאת שנקראית "הפאדג' של טלי", יש מלא מנות כאלה. המון.
התוכן של המנה כל הזמן משתנה.
כבר אמרתי שאני לא טובה בלחזור על אותו הדבר בדיוק, ולכן לא יוצאים לי מתכונים.
כבר כמה שנים שאני מכינה עוגות ויטמיקס, מונח שעדיאל איש תנורי-הדרקון המציא לעוגות שצריך לבחוש אותן בבלנדר חזק לפני שהן עוברות למקרר. אלה עוגות מפירות, אגוזים ועוד משהו (לפעמים טחינה, לפעמים קקאו, שמן קוקוס). לפני כמה זמן רציתי להכין עוגה כמו זו שהכנתי לאבא שלי, בטעמי חלבה (תמרינה) ונוטלה (אגוזי לוז). שתי שכבות. עירבלתי שכבה אחת והפעם לא נזהרתי כל-כך, בגלל שלא היו פירות השמן נפרד מהשאר ונהיה לי גוש עגול במרכז המערבל. אז לקחתי את הגוש, שהיה חם מהעירבול, ודחסתי אותו לתוך תבנית הסיליקון. אחריו הכנתי את השכבה הנוספת באותה צורה והכנסתי למקפיא. מה שיצא מזה היה דומה יותר לפאדג' מאשר לעוגת פירות, אבל אין לי מושג איך עשיתי את זה. לא כתבתי כמויות.
מאז ניסיתי את זה עוד כמה פעמים, ובכל פעם חברים שטעמו אמרו שזה מאוד טעים. אבל לא ידעתי איך לשחזר את זה.
לא ידעתי איך לשחזר, אבל אמרו שזה טעים אז החלטנו לנסות ולהכין כאלה למעדנייה. מכיוון שרומן הוא זה שמכין את האוכל במעדנייה, נצרכתי לרשום מתכון. אני חושדת שכשאני כותבת את המתכון אז אני נזהרת יותר בכמויות והפאדג' יוצא פחות טעים. אבל לאורך כמה חודשים הכנו את הפאדג'ים באותה הדרך ואורחי המעדנייה נהנו.
למעשה, הם נהנו כל-כך עד שאמיר ודנה, לקוחות יקרים ומסורים של המסעדנייה המקומית, ביקשו שכשה"מקומי" עושה להם קייטרינג לחתונה – פאדג'ים יהיו הקינוח.
אני לא יכולה להכין לחתונה הרבה פאדג'ים שכולם אותו הדבר. הייתי חייבת לגוון.
לאורך השבוע, בין החוגים של הבנות לבין רומן האופה באותו מטבח, עבדתי על פאדג'ים. כולם היו מעין עוגות גלידה קרמיות כאלה עם שתי שכבות, אבל השכבות היו שונות – קוקוס, קקאו, טחינה, דבש חרובים ואפילו חמאת קקאו לבנה, נתנו טעמים שונים לשכבות השונות.
גם הפעם ניסיתי לכתוב מתכונים.
רוב הזמן לא הלך.
אבל!! שלוש פעמים הצלחתי לתעד את מה שעשיתי. בערך. רומן צחק עלי כשלאחר מעשה ביקשתי ממנו שישקול חופן תמרים כדי שאדע כמה שמתי…. אז לגבי התמרים כתבתי אחרת, לא משקל.
שניים מהפאדג'ים המתועדים נשארו ויוגשו במעדנייה, אז אני לא יודעת עדיין איך הם. לא היו לי פידבקים.
אחד משלושת הפאדג'ים הממותכנים הוגש בחתונה וקיבל פידבקים טובים.
כך שיש לי מתכון לפאדג' הכפול שהכנתי אתמול!
"כפול" זה אומר שהמתכון הבא הוא זה ששפכתי לתבנית הרחבה ולכן הוא אמור להתאים לשתי תבניות סיליקון שכל אחת בגודל של תבנית אינגליש קייק אחת.
אם אתן רוצות, נסו את המתכון בחצי כמות.
בתמורה – דווחו לי איך יצא!
אני חייבת להזהיר – צריך בלנדר חזק.
שקדים, קשיו, שמן קוקוס, קקאו, תמצית וניל, טחינה מלאה אורגנית, תמרים ומים.
כן, זו כמעט המנה היחידה במעדנייה בה אנחנו משתמשים במוצרים מיובאים שאנחנו לא מכירים את המגדלים שלהם…. (למה כמעט? כי מתסיסים גם יוגורט קשיו ולפעמים גם מגישים קצת טחינה) אנחנו עדיין עובדים על גירסא מקומית שתאהבו באותה מידה.
השומן (שקדים, קשיו, שמן קוקוס) הוא הבסיס, עליו מוסיפים טעם (טחינה, וניל, קקאו, פרי) ובסוף את הסוכר (תמרים).
המים נועדו להקלת הבלינדור (טחינת המצרכים) וכדי להפוך את השקדים והקשיו לשמנת.
קודם מערבלים את השקדים/אגוזים/קשיו עם המים כדי שתהיה שמנת כבסיס, ורק אח"כ משחקים עם שאר הרכיבים.
לטחון עד שאחיד. אפשר להוסיף קצת מים אם קשה.
ואז להוסיף תמרים עד שקצת יותר מדי מתוק לטעמך.
ואז להוסיף תמרים עד שקצת יותר מדי מתוק לטעמך (כאן כתוב לי ששמתי 400 גר' תמרים).
טלי, מה זה 0.5 צנצנת טחינה? מה גודל הצנצנת?
הגודל שלה – 500 גר'.
חצי ממנה שימש למתכון הזה, זאת אומרת כ-250 גר'.
זה אומר שצריך עוד פחות בשביל תבנית אינגליש קייק סיליקון. כי התבנית כאן הייתה גדולה….
טלי, נשמע מדהים אבל כמות השמן מטורפת. זה מאוד יקר!
יש דרך להוריד את כמות השמן או לחילופין למצוא שמן קוקוס במחיר יותר שפוי?
שמת לב שבשביל תבנית בגודל אינגליש קייק את צריכה חצי כמות?
זה אומר בערך כוס שמן לכל שכבה, פחות משתי כוסות שמן לכל הפאדג'.
נסי להחליף חצי בשמן זית. על זה אנחנו עובדים עכשו.
זה יוצא יותר נוקשה.
הפתרון שלהחליף ילק בשמן זית נשמע יותר טוב.
המתכון הזה נכנס בתבנית סיליקון מרובעת רחבה.
אני מציעה לעשות חצי מהכמות בתבנית בצורה אינגליש קייק. (צריך סיליקון כדי שזה ישתחרר בקלות אחרי הקפאה).
מכל מה שאני קראתי, התרשמתי שצריך לאכול המון שקדים כדי לקבל מעט ציאניד.
זה שיכנע אותי מספיק כדי שאני לא אפעיל את שרירי החריצות הרופפים שלי לקילוף.
עם זאת, אפשר להחליף את השקד באגוז אחר ולראות איך יוצא. אני פשוט מעדיפה לעבוד כמה שיותר עם חומרים מקומיים.
עשיתי חצי כמות, כלומר לאינגליש קייק, לא היו לי מספיק אגוזי קשיו אז אילתרתי עם קצת לוז ופקאן ובטעות שמתי מעט מדי שמן קוקוס, וגם תמרים לא היו מספיק אז שמתי סילאן 🙂 השורה התחתונה, יצא ט ע י ם !!!!!!! יאמי !!!! תודה רבה על המתכון.
אכן יש המון מקום למשחק על המתכון הזה. אחת הסיבות שלא פירסמתי אותו עד כה.
נשמע מעולה ומה לי לאכול עכשיו!
באיזה בלנדר את משתמשת?
אני משתמשת בויטמיקס.